25.4.2014 Jurnalul Oficial al Uniunii Europene L 124/19 II (Acte fără caracter legislativ) REGULAMENTE REGULAMENTUL DE PUNERE ÎN APLICARE (UE) NR. 418/2014 AL COMISIEI din 24 aprilie 2014 de modificare a anexei la Regulamentul (UE) nr. 37/2010 privind substanțele active din punct de vedere farmacologic şi clasificarea lor în funcţie de limitele reziduale maxime din produsele alimen- tare de origine animală, în ceea ce priveşte substanța ivermectină (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 470/2009 al Parlamentului European şi al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European şi a Consiliului și a Regulamentului (CE) nr. 726/2004 al Parlamentului European şi al Consiliului (!), în special articolul 14 coroborat cu articolul 17, având în vedere avizul Agenţiei Europene pentru Medicamente formulat de Comitetul pentru medicamente de uz vete- rinar, întrucât: (1) Limita maximă de reziduuri (denumită în continuare „LMR”) pentru substanțele farmacologic active destinate utili- zării în Uniune în medicamentele de uz veterinar pentru animalele de la care se obţin alimente sau în produse biocide folosite în zootehnie se stabilește în conformitate cu Regulamentul (CE) nr. 470/2009. (2) Substanţele farmacologic active şi clasificarea acestora în ceea ce priveşte LMR-urile în produsele alimentare de origine animală sunt stabilite în anexa la Regulamentul (UE) nr. 37/2010 al Comisiei (). (3 Substanţa ivermectină este în prezent inclusă în tabelul 1 din anexa la Regulamentul (UE) nr. 37/2010 ca substanță autorizată pentru toate speciile de mamifere de la care se obţin produse alimentare în ceea ce priveşte țesutul adipos, ficatul și rinichii, cu excepția animalelor care produc lapte destinat consumului uman. (4) La 15 decembrie 2010, Comisia a solicitat Agenţiei Europene pentru Medicamente să adopte un nou aviz cu privire la substanța ivermectină pentru a include posibilitatea stabilirii unei LMR pentru țesutul muscular. (5)  La 9 iunie 2011, Comitetul pentru medicamente de uz veterinar (denumit în continuare „CVMP”) a adoptat un aviz care recomandă stabilirea LMR-urilor pentru ivermectină în țesuturi, inclusiv muşchi, pentru toate speciile de mamifere de la care se obțin produse alimentare. (6)  La 25 octombrie 2011, Comisia a solicitat CVMP să își reconsidere avizul din 9 iunie 2011 și să modifice partea care se referă la nivelurile de reziduuri în zona de injecție în rubrica ”Alte dispoziții” din tabelul 1 din anexa la Regulamentul (UE) nr. 37/2010. () JOL152,16.6.2009,p. 11. () Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic şi clasifi- carea lor în funcție de limitele reziduale maxime din produsele alimentare de origine animală JO L15, 20.1.2010, p. 1).